قریش اور اسلام کی فتح و شکست کا آخری معرکہ فتح مکہ تھا،اس وقت حضرت عبد اللہ ابن عمر رضی اللہ تعالیٰ عنہ کی عمر 20 سال کی تھی ، پورے جوان ہو چکے تھے اور ایک سرفروش مجاہد کی حیثیت سے دوسرے مجاہدین کے دوش بدوش تھے،سامان ِجنگ میں ایک تیز رفتار گھوڑا اور ایک بھاری نیزہ تھا جسم پر ایک چھوٹی سی چادر تھی اور خود اپنے ہاتھ سے گھوڑے کے لیے گھاس کاٹ رہے تھے اس حالت میں آنحضرت ﷺ کی نظر پڑی تو تعریف کے لہجہ میں فرمایا کہ عبد اللہ ہے عبد اللہ ، فتح کے بعد خانہ کعبہ میں آنحضرت صلی اللہ علیہ وآلہ وسلم کے پیچھے پیچھے داخل ہوئے ، چنانچہ ان کا بیان ہے کہ آنحضرت ﷺ اونٹ پر سوار مکہ کے بالائی حصہ کی طرف سے داخل ہوئے تھے اسامہ بن زید ؓ ان کے ساتھ سوار تھے ، عثمان بن طلحہ ؓ اور بلال ؓ جلو میں تھے ، خانہ کعبہ کے صحن میں اونٹ بٹھاکر کنجیاں منگائیں اور کعبہ کھول کر تینوں ایک ساتھ داخل ہوئے ، ان لوگوں کے بعد سب سے پہلا داخل ہونے والا میں تھا ۔
Entity: عثمان بن طلحہ — Type: /person